Diari Oficial de la Generalitat Valenciana


Sumari del DOGV 6717, del 20-02-2012 (2012/1693)

DECRET 32/2012, de 17 de febrer, del Consell, pel qual modifica l'article 4.2 del Decret 96/2004, d'11 de juny, del Consell, pel qual es va crear el Registre Oficial d'Establiments i Servicis Biocides de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2012/02/17/32/dof/vci/html**

### Dades del document

Número de DOGV
:   6717

Data del DOGV
:   20-02-2012

Secció del DOGV
:   I. DISPOSICIONS GENERALS

Número del document
:   2012/1693


Data del document
:   17-02-2012

Organisme emissor
:   Conselleria de Sanitat

Tipus de document
:   Decret

Anàlisi jurídica

 Descriptors 

:   * legislació fitosanitària
    * control fitosanitari
    * bioindústria
    * legislació
    * registre de documents
    * producte fitosanitari
    * indústria de pesticides

DECRET 32/2012, de 17 de febrer, del Consell, pel qual modifica l'article 4.2 del Decret 96/2004, d'11 de juny, del Consell, pel qual es va crear el Registre Oficial d'Establiments i Servicis Biocides de la Comunitat Valenciana. [2012/1693]  
PREÀMBUL  
  
La Llei General de Sanitat disposa, en l'article 25.1, que l'exigència d'autoritzacions sanitàries a empreses i productes seran establides reglamentàriament.   
El Reial Decret 1054/2002, d'11 d'octubre, pel qual es regula el procés d'avaluació per al registre, autorització i comercialització de biocides, disposa, en l'article 27, que els locals o instal·lacions on es fabriquen i/o formulen biocides, així com els que emmagatzemen i/o comercialitzen biocides autoritzats per a ús professional i les empreses de servicis biocides que es determinen reglamentàriament, hauran d'inscriure's en el Registre Oficial d'Establiments i Servicis Biocides de cada comunitat autònoma, que gestionarà l'autoritat sanitària competent.   
  
Esta norma va derogar parcialment l'article 4.5 de la Reglamentació Tècnica Sanitària per a la Fabricació, Comercialització i Utilització de Plaguicides, aprovada pel Reial Decret 3349/1983, de 30 de novembre, que disposava la creació d'un Registre Oficial d'Establiments i Servicis Plaguicides on s'inscrivien, per al seu control oficial, tant els establiments i servicis de plaguicides fitosanitaris com els ara denominats biocides.   
En l'àmbit territorial de la Comunitat Valenciana, el Decret 64/1986, de 19 de maig, del Consell, va crear la Comissió per al Desplegament i Aplicació de la Reglamentació Tècnica Sanitària sobre Plaguicides, i en l'article 2 va encomanar a la comissió citada tant la proposta de normes i actuacions com l'organització i coordinació del Registre Oficial d'Establiments i Servicis Plaguicides.   
La publicació de l'Orde SCO/3269/2006, de 13 d'octubre, per la qual es van establir les bases per a la inscripció i el funcionament del Registre Oficial d'Establiments i Servicis Biocides; de la Llei 17/2009, de 23 de novembre, sobre el Lliure Accés a les Activitats de Servicis i el seu Exercici; i del Reial Decret 830/2010, de 25 de juny, pel qual s'establix la normativa reguladora de la capacitació per a realitzar tractaments amb biocides, fa necessari modificar i adaptar la normativa autonòmica relativa al Registre Oficial d'Establiments i Servicis Biocides de la Comunitat Valenciana a la nova normativa.   
La Llei 4/2005, de 17 de juny, de la Generalitat, de Salut Pública de la Comunitat Valenciana, en l'article 9, establix les competències de la Conselleria de Sanitat en matèria de control i vigilància dels aspectes sanitaris dels productes químics i, especialment, de plaguicides i biocides; i igualment, el Decret 98/2009, de 17 de juliol, del Consell, pel qual es va aprovar la Cartera de Servicis de Salut Pública de la Comunitat Valenciana, en el punt 4 de l'annex establix, entre les competències de salut laboral, la seguretat química i la vigilància sanitària de plaguicides i biocides en la població treballadora.  
El Decret 111/2011, de 2 de setembre, del Consell, pel qual es va aprovar el Reglament Orgànic i Funcional de la Conselleria de Sanitat, establix, entre les competències de la Direcció General d'Investigació i Salut Pública, definir estratègies en matèria de promoció de la salut i prevenció de les principals malalties, transmissibles i no transmissibles, a través de la formulació i coordinació de plans i programes d'intervenció específics, incloent-hi les estratègies de salut laboral per a la Comunitat Valenciana, entre altres.  
Per tot això, conforme amb la iniciativa de la Comissió per al Desplegament i Aplicació de la Reglamentació Tècnica Sanitària sobre Plaguicides, a proposta del conseller de Sanitat, conforme amb el Consell Jurídic Consultiu de la Comunitat Valenciana i amb la deliberació prèvia del Consell, en la reunió del dia 17 de febrer de 2012,   
  
  
DECRETE  
  
Article únic. Aprovació de la nova redacció de l'article 4.2 del Decret 96/2004, d'11 de juny, del Consell  
Conforme amb la iniciativa de la Comissió per al Desplegament i Aplicació de la Reglamentació Tècnica Sanitària sobre Plaguicides, s'acorda la modificació de l'article 4.2 del Decret 96/2004, d'11 de juny, del Consell, pel qual es va crear el Registre Oficial d'Establiments i Servicis Biocides de la Comunitat Valenciana, el contingut del qual consta en l'annex d'este decret.  
  
DISPOSICIÓ ADDICIONAL  
  
Única. Incidència econòmica  
La implantació i posterior desplegament d'este decret no podrà tindre cap incidència en la dotació de tots i cada un dels capítols de gasto assignats a la conselleria competent quant a la matèria, i, en tot cas, haurà de ser atés amb els mitjans personals i materials de la conselleria esmentada.  
  
DISPOSICIÓ FINAL  
  
Única. Entrada en vigor  
El present decret entrarà en vigor l'endemà de ser publicat en el Diari Oficial de la Comunitat Valenciana.  
  
Valencia, 17 de febrer de 2012.  
  
El president de la Generalitat,  
ALBERTO FABRA PART  
  
El conseller de Sanitat,  
LUIS ROSADO BRETÓN  
  
  
ANNEX  
  
Nova redacció de l'article 4.2 del Decret 96/2004, d'11 de juny, del Consell, pel qual es va crear el Registre Oficial d'Establiments i Servicis Biocides de la Comunitat Valenciana  
  
«Article 4. Estructura del registre  
[...]  
2. Secció de Servicis Biocides, en la qual s'inscriuran les empreses o entitats que efectuen tractaments amb biocides reservats per al seu ús per personal especialitzat. En esta secció s'inclouen els servicis biocides amb instal·lacions fixes de tractaments».


Còpia Permalink ELI